Den Vest-Sjællandske Avis, 1832-10-27
Det var den 3die October at den Græske Deputations Contumaz Periode i Triest var udløben, og da det blev bekiendt i Staden, at dens Udskibning skulde gaae for sig med Pomp, saa havde allerede tidlig om Formiddagen forsamlet sig i Havnen nogle hundrede Baade fulde af Tilskuere. Kl. 11 saluterede den Engelske Fregat som havde heiset det Græske Flag paa sin Hovedmast, med 500 Kanonskud, hvorpaa der strax begyndtes med Udskibningen. Den Engelske Fregats Schaluppe, som var ligeledes prydet med det Græske Flag, tog de Deputerede Konstantin Bozzaris og Koliopulos og tillige Cheferne for det Engelske og Franske Krigsskib ombord. Ved begge Sider af Schaluppen lagde sig to mindre Baade, hvoraf de øvrige Engelske Søeofficere befandt sig i den ene og de Franske i den anden og i denne Orden nærmede de sig til Stranddredden ved Mollo di St. Carlo, hvor de bleve oppebiede og complimenterede af Englands, Frankeriges og Ruslands Consuler og af den Kongelige Baierske Agent. Miaulis blev formedelst Upasselighed holdet tilbage paa Skibet til den 5te October og Mandskabet paa det Russiske Krigskib kunde ikke tage Deel i Høitideligheden, da dette var ankommet to Dage sildigere og dets Qvarantaine-Tid var ikke forbie. Da Deputationen var steget i Land, blev den af Grækeren Hr. Karisorti, som boer i Triest, bragt til hans smukke Hotel, hvori Værelser vare beredte til dem. Den 6te October bleve de Deputerede budne til Taffels af Gouverneuren i Triesk, Fyrsten Porcia, hvori ogsaa Miaulis deeltog i det bedste Velbefindende; den 8de afreiste de til München; underveis blev dog eet af Deputationens Medlemmer sygt i Junsbruck; den 13de October ankom Deputationen til München og afsteeg i det Hotel, som er bestemt fordet Græske Regentskab ligeoverfor Residensen. Det Baierske Hof beværter de Deputerede som sine Giæster og har sendt to Commissarier til dem. Flere tusinde Mennesker vare i de sidste Dage ankomne til denne Hovedstad, for at bivaane Octoberfesten, og deres Rysgierrighed var især stor for at see de Helleniske Gesandte; Alles Øine vare nu henvendte paa disse tre Helte, da de indfandt sig i nogle Hofvogne paa den Plads hvor Festen blev holdet i deres røde Palikar-Dragt med høie Albanesiske Huer og ledsagede af deres Adjutanter, hvorpaa de bestege en Tribune, der var opretter for dem ved Foden af den amphitheatralske Forhøining, ligeoverfor for det Kongelige Pavillon. Denne Høide, alle Tribuner og hele den store Plads vare opfyldte af utallige Mennesker, da Kanonernes Torden forkyndte Kongens og de Kongelige Familiers Ankomst. Folkets Jubelraab omgav den Kongelige Vogn, hvori to Konger sadde og foran hvilken Borgermilitairen reed. Det var bestemt, at den Græske Deputation skulde have været høitideligt modtaget ved Festen, men det skeete ikke, fordi den var for sildigt ankommet og var ikke blevet iforveien præsenteret for Hs. Majestæt. Man har formodentligen aldrig seet en saa folkerig Fest i München. - Den Russiske Ambassadeur, Greve Pozzo di Borgo ankom den 14de October til München. - Den Tydske Forbundsforsamling har i sit Møde den 4de October erkiendt Prins Otto af Baiern for Konge i Grækenland. Kongen af Baiern har udstædet en Bekiendtgiørelse angaaende Oprettelsen af det Armeecorps, som skal ledsage hans Søn til Grækenland.